Translate the text from Welsh to English.



 
Heddiw, bydd y Dirprwy Weinidog yn ymweld â’r Uned Ddibyniaeth Gymunedol yn Ysbyty Brenhinol Caerdydd i weld y driniaeth sydd ar gael yno ac i siarad â rhai o ddefnyddwyr y gwasanaethau.


Mae’r ganolfan wedi gorfod addasu’r ffordd y mae’n trin cleifion yn ystod y pandemig, ar ôl i gyfarfodydd wyneb yn wyneb, sesiynau galw heibio a derbyniadau i raglenni adsefydlu preswyl gael eu hatal dros dro.


Pan oedd yn bosibl, cafodd cymorth arall ei gynnig a gweithiwyd yn agos gyda’r rhai mwyaf agored i niwed, gan weithio’n arbennig o agos gyda phobl ddigartref a gwasanaethau digartrefedd.


Mae Llywodraeth Cymru wedi mynd ati i gefnogi, addasu a chynnal gwasanaethau hanfodol drwy gydol y pandemig. Roedd hyn yn cynnwys dros £3\.3m i helpu i weithredu dull triniaeth gynnal yn gyflym. Mae’r dull hwn wedi’i brofi’n glinigol, ac mae’n rhoi pigiad o buprenorphine (Buvidal®) i gyn\-ddefnyddwyr heroin sydd ‘mewn perygl’.


Yn ystod yr ymweliad bydd y Dirprwy Weinidog yn cwrdd â menyw a oedd wedi cael trafferthion gyda digartrefedd, iechyd meddwl a chaethiwed i gyffuriau drwy gydol ei bywyd. Fodd bynnag, drwy driniaeth Buvidal yn yr Uned roedd hi wedi gwella’n sylweddol ac mae hi bellach yn gweithio’n llawn amser, wedi’i hailgysylltu’n llawn â’i phlant a’i mam ac wedi gwella’n feddyliol ac yn gorfforol.


Wrth siarad am effaith Buvidal, dywedodd:



> Mae’r cyffur yma’n wyrthiol. Ar ôl ei gymryd, do’n i ddim angen heroin a doedd gen i ddim gorbryder chwaith. Doedd dim byd arall yn stopio hynny. O’r blaen, doedd dim bwys am unrhyw beth arall, ddim hyd yn oed y plant. Mae Buvidal yn eich rhoi mewn lle gwahanol – mae’n fisol ac fe allwch fwrw ymlaen â’ch bywyd.


Daw hyn wrth i farwolaethau oherwydd camddefnyddio sylweddau yng Nghymru ddisgyn i’w lefelau isaf ers 2014 yn y dadansoddiad diweddaraf gan y Swyddfa Ystadegau Gwladol.


Yn 2020, bu farw 224 o bobl oherwydd gwenwyn cyffuriau (cyffuriau cyfreithlon ac anghyfreithlon) yng Nghymru. O'r rhain, roedd 149 ohonynt oherwydd camddefnyddio cyffuriau (cyffuriau anghyfreithlon). Roedd 16 yn llai (6\.9%) o farwolaethau oherwydd gwenwyn cyffuriau nag yn 2019 ac roedd hefyd 16 yn llai (9\.7%) o farwolaethau oherwydd camddefnyddio cyffuriau nag yn 2019\. Dyma’r nifer lleiaf o farwolaethau oherwydd camddefnyddio cyffuriau a gofnodwyd ers 2014 yng Nghymru.


Ar yr un diwrnod ag ymweliad y Dirprwy Weinidog, cyhoeddir yr adroddiad blynyddol ar Gamddefnyddio Sylweddau ar gyfer y cyfnod hyd at fis Mawrth 2019\. Dangosodd yr adroddiad fod dros 90% o bobl yn cael triniaeth o fewn yr amser targed. Yn ogystal, dywedodd 86\.6% o bobl eu bod yn camddefnyddio llai o sylweddau ar ôl triniaeth ac roedd 82\.5% o bobl a gwblhaodd eu triniaeth naill ai wedi rhoi’r gorau i ddefnyddio sylweddau mewn ffordd broblemus neu roeddynt wedi cyrraedd targedau eu triniaeth. Roedd pob un o’r uchod yn rhagori ar y targedau a osodwyd.


Mae Llywodraeth Cymru yn buddsoddi £55m bob blwyddyn i fynd i’r afael â chamddefnyddio sylweddau ac yn 2020\-21 darparwyd £4\.8m ychwanegol i gefnogi’r ymateb i COVID\-19\.


Dywedodd y Dirprwy Weinidog Iechyd Meddwl Lynne Neagle:



> Mae pob marwolaeth yn drasiedi, ond mae’n galonogol gweld y lefel isaf o farwolaethau oherwydd camddefnyddio cyffuriau yng Nghymru ers 2014\.
> 
> 
> Er gwaethaf y ffigurau addawol hyn, rydym yn deall bod angen gwneud mwy o hyd i sicrhau bod y rhai sydd â phroblemau gyda chamddefnyddio sylweddau, caethiwed a digartrefedd yn gallu cael at y gwasanaethau cymorth angenrheidiol pan fo arnynt eu hangen fwyaf. Mae angen inni wneud mwy i fynd i’r afael â’r stigma y mae cynifer o bobl yn ei wynebu mewn perthynas â chamddefnyddio sylweddau, a chydnabod bod camddefnyddio sylweddau i lawer o unigolion yn deillio o drawma sylweddol, yn hytrach nag yn ffordd o fyw y maent wedi’i dewis.


Ychwanegodd:



> Drwy waith hollbwysig mewn cyfleusterau fel y rhain rydym yn gobeithio parhau i weld gostyngiad mewn marwolaethau oherwydd cyffuriau yng Nghymru a mwy o bobl yn gwella ar ôl cael triniaeth.
> 
> 
> Hoffwn hefyd ddiolch i’r holl staff ledled Cymru a helpodd i gynnal y gwasanaethau hanfodol hyn drwy gydol y pandemig, ac yn benodol am eu cymorth i gefnogi’r ymdrechion i ddod â phobl i mewn oddi ar y strydoedd.


Dywedodd yr Athro Jan Melichar, o Fwrdd Iechyd Prifysgol Caerdydd a’r Fro:



> Mae argaeledd Buvidal wedi newid y sefyllfa’n llwyr i lawer o ddefnyddwyr ein gwasanaethau sy’n byw gyda dibyniaeth ar opioid. Mae cymaint o straeon arbennig o adferiad wedi bod – dyma’r norm newydd bron iawn.
> 
> 
> Serch hynny, mae gan lawer o rai eraill drafferthion niferus yr ydym yn parhau nawr i weithio’n llwyddiannus arnynt gyda nhw. Rydym yn falch o fod wedi chwarae ein rhan yn arwain y ffordd o ran cyflwyno’r cyffur, gan weithio gyda phartneriaid fel Rhannu Gofal Meddyg Teulu, ein Hawdurdodau Lleol a gwasanaethau digartrefedd.
> 
> 
> Rydym eisoes yn gweld yr effeithiau cadarnhaol y mae’n gallu eu cael ar fywydau defnyddwyr gwasanaethau, yn ogystal â’u rhwydweithiau cymorth ehangach.







Translation:


 
The Deputy Minister will today be given a tour of the Community Addiction Unit at Cardiff Royal Infirmary to see the treatment available to service users and speak to those who have used them.


The service centre has had to adapt how it treats patients during the pandemic, after face to face meetings, drop ins and admission to residential rehabilitation were paused.


Services wherever possible offered alternative support and worked closely with the most vulnerable service users, in particular closely working with homeless people and homelessness services. 


The Welsh Government has actively worked to support, adapt and sustain critical services throughout the pandemic. This included more than £3\.3m supporting the rapid implementation of a clinically proven method of maintenance treatment, an injectable buprenorphine (Buvidal®) for at risk ex\-heroin users. 


During the visit the Deputy Minister will meet a woman who had struggled with homelessness, mental health problems and addiction issues throughout her life, but through treatment with Buvidal at the facility had made significant progress and is now in full time work, fully re\-engaged with her children and her mum, and has improved both mentally and physically.


Speaking about the impact of Buvidal, she said:



> I just think it’s a miracle drug. I took it and didn’t need heroin. I had no anxiety either. Everything else didn’t stop that. Before, nothing else mattered, not even the kids. Buvidal puts you in a different place – it’s monthly and you can get on with your life.


It comes as drug misuse deaths in Wales have fallen to their lowest levels since 2014 in the latest analysis from the Office of National Statistics.


In 2020, there were 224 drug poisoning deaths (involving both legal and illegal drugs) in Wales. Of these, 149 were drug misuse deaths (involving illegal drugs). There were 16 fewer (6\.9%) drug poisoning deaths than 2019 and also 16 fewer (9\.7%) drug misuse deaths than in 2019 too. This is the lowest number of drug misuse deaths reported since 2014 in Wales.


The Deputy Minister’s visit came on the day the Substance Misuse annual report, which covers the period up until March 2019, was published. The report showed more than 90% people are receiving treatment within the targeted time, 86\.6% of people reported a reduction in their substance misuses after treatment and 82\.5% of people have completed treatment either problematic substance free or have reached their treatment goals. All of these have been above their respective targets.


The Welsh Government invests £55m annually into its substance misuse agenda and in 2020\-21 a further £4\.8m was also made available to support the response to COVID 19\.


Deputy Minister for Mental Health Lynne Neagle said:



> Whilst every death is a tragedy, we are heartened and encouraged to see the lowest rate of drug misuse deaths recorded in Wales since 2014\.
> 
> 
> Despite this promising progress, we understand that more still needs to be done to ensure those struggling with substance misuse issues, addiction and homelessness have access to the necessary support services when they need it the most. We need to do more to tackle the stigma so many people face in relation to substance misuse and recognise for many individuals substance misuse is as a result of significant trauma not a lifestyle choice.


She added:



> It is through essential work at facilities like these that we hope to continue seeing a fall in drug deaths in Wales and more people having a positive outcome after going through treatment.
> 
> 
> I would also like to thank all the staff across Wales who kept these vital services running throughout the pandemic, not least for their assistance in supporting efforts to bring people in off the streets.


Professor Jan Melichar, from Cardiff and Vale University Health Board, said:



> The availability of Buvidal has been a game changer for many our service users living with opioid dependence. There have been so many remarkable recovery stories that it is almost the new normal.
> 
> 
> However, many still have numerous issues which we continue to now successfully work on with them. We are proud to have played our part in leading the way with the roll out of the drug. We are already seeing the positive impacts it can have on the lives of services users, as well as their wider support networks.